عليش العٍشرة بت كماط
كّبل لا تبدي ليش تريد تنهيهة
يمك لبسّت راس الحجاية عكّال
يا كلمة الكّلتهة وما موافيها
علية تمر خطف شنهي انتة رمشة عين
مو هاي المحبة الجنت اتانيها
ما تحجي الكرامة بحضرة المعتاز
رفعة راسي بعدك وين اخليها
عمي انطيك .... بس غير افتهم شتريد
ويا كلمة حنين التقتنع بيها
انا الكاتب عشرتك ما كتبت فراك
كلمة راح اعوفك وين لا كيها
بذمة كبريائك خاطري المكسور
بقت كسرة الخاطر ما مداويها
بعيوني امن اموت شراح يلكة الدود
اذا هوة الدمع ما خلة شي بيها
عندي خلاف وجهك وية كلشي خلاف
تغاريد البلابل كمت اعاديها
حضني الجان بزر الكعدة يحلم بي
تعال وشوفة حتة الشبكّة نا سيهة
خلصو الانبياء المعجزات منين؟؟
بكلمة تموت روحي بكلمة تحييها
ادكّن عل خشب ستة اعلة ستة الشوف
بأولها وكدرت تشوف تاليها
.
جديد الشاعر مهند العزاوي